ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη έκτασης ως αναδασωτέας εμβαδού
1.502,30 τ.μ. στη θέση «Μπερουβά» Δ.Κ. Γαλαξιδίου του Δήμου Δελφών Π.Ε. Φωκίδας.
Κήρυξη ως αναδασωτέας έκτασης εμβαδού ενός
κόμμα μηδέν εβδομήντα οκτώ (1,078) στρεμμάτων, στη θέση «Δαλιετάτικα», Τοπικής Κοινότητας
Λάκκας, Περιφ. Δήμου Παξών, Περιφ. Ενότητας
Κέρκυρας.
Μερική άρση της αριθμ. 1986/13-9-1988 απόφασης κήρυξης αναδασωτέας Νομάρχη Μεσσηνίας
(ΦΕΚ 744/τ.Δ’/19-10-1988) που αφορά έκταση
26.560,00 στρεμμάτων στις θέσεις «Μαλάβοντα –
Πέντε Αλώνια» Τ.Κ. Κέντρου και Τσερίων, Δήμου
Δυτικής Μάνης, Νομού Μεσσηνίας, λόγω πλήρους αποκατάστασης της υπάρχουσας δασικής
βλάστησης.
ΑΠΟΦΑΣΕΙΣ
Αριθμ.: 202/34498
(1)
Κήρυξη έκτασης ως αναδασωτέας εμβαδού
1.502,30 τ.μ. στη θέση «Μπερουβά» Δ.Κ. Γαλαξιδίου του Δήμου Δελφών Π.Ε. Φωκίδας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
Τις διατάξεις :
1. Των άρθρων 24 παρ.1 και 117 παρ.3 του Συντάγματος της Ελλάδας (ΦΕΚ 120/Α'/27-6-2008).
2. Του άρθρου 38 παρ. 1 του ν. 998/1979 «Περί προστασίας των Δασών κ.λ.π.» (ΦΕΚ 289/Α΄) όπως αντικατα-
στάθηκε με το άρθρο 35 παρ. 1 του ν. 4280/2014 (ΦΕΚ
159/Α΄) και του άρθρου 41 παρ. 1 του ν. 998/1979 ως
ισχύει σήμερα.
3. Των άρθρων 6 και 280 του ν. 3852/2010 «Νέα αρχιτεκτονική της αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης».
4. Του π.δ. 138/2010 (ΦΕΚ 231/Α΄) «Οργανισμός της
Αποκεντρωμένης Διοίκησης Θεσσαλίας - Στερεάς Ελλάδας».
5. Τις διαταγές του Υ.Α.Α.και Τ. α) 160417/1180/8-7-1980
και β) 182447/3049/24-9-1980.
6. Την 13917/15-05-2017 (ΦΕΚ 250 Υ.Ο.Δ.Δ.) απόφαση
του Υπουργού Εσωτερικών περί διορισμού Συντονιστή
στην Αποκεντρωμένη Διοίκηση Θεσσαλίας - Στερεάς
Ελλάδας.
7. Την με αριθμ. οικ. 6985/85797/01-06-2017 (ΦΕΚ
2003/Β') απόφαση του Συντονιστή Αποκεντρωμένης
Διοίκησης Θεσσαλίας - Στερεάς Ελλάδας περί μεταβίβασης του δικαιώματος υπογραφής στους Προϊσταμένους
Διευθύνσεων κλπ.
8. Την υπ'αριθ. 395/33167/05-03-2018 αναφορά του
Δασαρχείου Άμφισσας από την οποία προκύπτει ότι
η έκταση που αναφέρεται στο θέμα καταστράφηκε
συνεπεία αποψίλωσης που έγινε το έτος 2017 και είχε
κατά το χρόνο της καταστροφής της δασικό χαρακτήρα κατά την έννοια της παρ. 2 του άρθρου 3 του
ν. 998/1979 όπως ισχύει σήμερα, καλυπτόμενη από
δασική βλάστηση σχίνων, αγριελιών, πουρναριών
και κέδρων πυκνότητας 60-70% περίπου και ως εκ
τούτου επιβάλλεται η κήρυξή της ως αναδασωτέας,
αποφασίζουμε:
Κηρύσσουμε ως αναδασωτέα δημόσια δασική έκταση
εμβαδού 1.502,30 τ.μ. στη θέση «Μπερουβά» Δ.Κ. Γαλαξιδίου Δ.Ε. Γαλαξιδίου του Δήμου Δελφών Π.Ε. Φωκίδας,
με σκοπό αφ'ενός μεν τη διατήρηση του δασικού της
χαρακτήρα και να αποκλειστεί η διάθεσή της για άλλο
σκοπό, αφ'ετέρου δε την επαναδημιουργία της δασικής
βλάστησης που θα γίνει με φυσική αναγέννηση ή τεχνητή αναδάσωση.
Προσδιορίζεται από τα στοιχεία Α-Β-Γ-Δ-Ε-Ζ-Η-Θ-Ι-Κ-Α
όπως φαίνεται στο συνημμένο διάγραμμα, το οποίο αποτελεί αναπόσπαστο μέρος της αποφάσεως αυτής και
έχει όρια:
Βόρεια: με δημόσια δασική έκταση.
Νότια: με δασικό δρόμο.
Ανατολικά: με δημόσια δασική έκταση.
Δυτικά: με δημόσια δασική έκταση.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
29 Μαρτίου 2018
ΤΕΥΧΟΣ  ΤΕΤΑΡΤΟ
Αρ. Φύλλου 141
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 141/29.03.2018
Επιτρέπεται υποβολή κατ' αυτής αιτήσεως ακύρωσης
στο αρμόδιο Διοικητικό Εφετείο (άρθρο 47 ν. 3900/2010,
ΦΕΚ 213/Α') μέσα σε προθεσμία εξήντα (60) ημερών, που
αρχίζει από την επομένη της δημοσίευσής της (άρθρο
46 π.δ. 18/1989, ΦΕΚ 8/Α')
Από τις διατάξεις της απόφασης αυτής δεν προκαλείται δαπάνη σε βάρος του Κρατικού προϋπολογι-
σμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Άμφισσα, 15 Μαρτίου 2018
Με εντολή Συντονιστή
Αποκεντρωμένης Διοίκησης
Ο Διευθυντής Δασών Φωκίδας
ΔΗΜΟΣ ΤΣΕΛΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 141/29.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 141/29.03.2018
Αριθμ.: 321952πε
(2)
Κήρυξη ως αναδασωτέας έκτασης εμβαδού ενός κόμμα μηδέν εβδομήντα οκτώ (1,078) στρεμμάτων, στη
θέση «Δαλιετάτικα», Τοπικής Κοινότητας Λάκκας, Περιφ. Δήμου Παξών, Περιφ. Ενότητας Κέρκυρας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
Τις διατάξεις:
1. Του άρθρου 24 παρ.1 και άρθρου 117 παρ. 3 του
Συντάγματος.
2. Του ν. 3200/1955 (ΦΕΚ Α/97/23-4-1955) περί διοικ/κης αποκέντρωσης όπως τροποποιήθηκε και συ-
μπληρώθηκε μεταγενέστερα με το ν.δ. 532/1970 (ΦΕΚ
Α΄/103/5-5-1970) και με το άρθρο 280 του ν. 3852/2010
(ΦΕΚ Α΄/87/7-6-2010).
3.Του π.δ. 139/27-12-2010 (ΦΕΚ Α΄/232/27-12-2010)
«περί Οργανισμού της Αποκεντρωμένης Διοίκησης Πελοποννήσου, Δυτικής Ελλάδας και Ιονίου».
4. Του ν. 998/1979 (ΦΕΚ Α΄/289/29-12-1979) «περί προστασίας των δασών κ.τ.λ.» και ειδικότερα α) του άρθρου
41 παρ. 1 β) του άρθρου 38 παρ. 1 όπως τροποποιήθηκαν
μέχρι σήμερα.
5. Του ν. 3208/2003(ΦΕΚ Α΄/303/24-12-2003) και του
ν. 3818/2010 (ΦΕΚ Α΄/17/16-10-2010) και του ν. 4280/2014
(ΦΕΚ Α΄/159/8-8-2014).
6.
Τις
διαταγές
του
Υπουργείου
Γεωργίας:
α) 160417/1180/8-7-1980, β) 182447/3049/24-9-1980.
7. Των άρθρων 28 και 28 Α του ν. 4325/2015 (ΦΕΚ Α΄
47) «Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις».
8. Της αριθμ. 15870/15-05-2017 απόφασης του Υπουργού Εσωτερικών περί διορισμού του Νικολάου Παπαθε-
οδώρου του Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου (ΦΕΚ τ. Υ.Ο.Δ.Δ. 250/26-05-2017).
9. Την αριθμ. 15644/1520/1-3-2011 απόφαση Γενικού
Γραμματέα Αποκεντρωμένης Διοικ. Πελοποννήσου, Δυτικής Ελλάδας και Ιονίου με θέμα «Παράταση προθεσμίας
κήρυξης εκτάσεων ως αναδασωτέων».
10. Την αριθμ. πρωτ. οικ. 1319/3-1-2018 πρόταση της
Διεύθυνσης Δασών Κέρκυρας σχετικά με την κήρυξη
ως αναδασωτέας της αναφερόμενης στο θέμα έκτασης.
11. Το γεγονός ότι δεν προκαλείται δαπάνη στον κρατικό προϋπολογισμό, αποφασίζουμε:
Κηρύσσουμε ως αναδασωτέα την παραπάνω δασικού
χαρακτήρα έκταση, εμβαδού ενός κόμμα μηδέν εβδομήντα οκτώ (1,078) στρεμμάτων. Η έκταση αυτή βρίσκεται
στη θέση «Δαλιετάτικα», Τοπικής Κοινότητας Λάκκας,
Δήμου Παξών, Περιφ. Ενότητας Κέρκυρας απεικονίζεται
με στοιχεία (1,2,3,...,12,13,1) στο προσαρτημένο στην
παρούσα απόφαση Τοπογρ. Διάγραμμα και έχει όρια :
ΒΟΡΕΙΑ: Μη δασικού χαρακτήρα έκταση.
ΝΟΤΙΑ: Μη δασικού χαρακτήρα έκταση (Σύμφωνα με
την αριθμ. πρωτ. 2432/3-3-2011 πράξη χαρακτηρισμού).
ΑΝΑΤΟΛΙΚΑ: Μη δασικού χαρακτήρα έκταση (Σύμφωνα με την αριθμ. πρωτ. 12498/11583/10-11-2014 πράξη
χαρακτηρισμού).
ΔΥΤΙΚΑ: Αγροτική οδός.
Σκοποί της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της καταστραφείσας από παράνομη
εκχέρσωση δασικής βλάστησης, αποτελούμενης από
κυπαρίσσι, αείφυλλα πλατύφυλλα η οποία διαπιστώθηκε
στις 30-8-2017.
Κατά της απόφασης αυτής μπορεί να ασκηθεί αίτηση
ακύρωσης από κάθε φυσικό ή νομικό πρόσωπο, που
έχει έννομο συμφέρον εντός εξήντα (60) ημερών από
την επόμενη της δημοσίευσης της ή από της κοινοποιήσεώς της, ενώπιον του τριμελούς Διοικητικού Εφετείου
Ιωαννίνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα 20 Φεβρουαρίου 2018
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 141/29.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 141/29.03.2018
Αριθ.. 52854
(3)
Μερική άρση της αριθμ. 1986/13-9-1988 απόφασης κήρυξης ως αναδασωτέας Νομάρχη Μεσσηνί-
ας (ΦΕΚ 744/τ.Δ’/19-10-1988) που αφορά έκταση
26.560,00 στρεμμάτων στις θέσεις «Μαλάβοντα –
Πέντε Αλώνια» Τ.Κ. Κέντρου και Τσερίων, Δήμου
Δυτικής Μάνης, Νομού Μεσσηνίας, λόγω πλήρους αποκατάστασης της υπάρχουσας δασικής
βλάστησης.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ.1 και 117 παρ.3
του Συντάγματος.
2. Τις διατάξεις της παρ. 3 άρθρου 44 ν. 998/1979, όπως
αυτές αντικαταστάθηκαν με το άρθρο 35 παρ. 2 του
ν. 4280/2014
3. Τις διατάξεις της παρ. 4 του άρθρου 44 του
ν. 998/1979, όπως έχει προστεθεί με το άρθρο 36 του
ν. 3698/2008 και αντικαταστάθηκε με το άρθρο 35 παρ.
3 του ν. 4280/2014 «Περιβαλλοντική αναβάθμιση και
ιδιωτική πολεοδόμηση – Βιώσιμη ανάπτυξη οικισμών
Ρυθμίσεις δασικής νομοθεσίας και άλλες διατάξεις».
4. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες
διατάξεις (112/Α/13-07-2010).
5. Τις διατάξεις των άρθρων 28 και 28Α του ν. 4325/2015
(ΦΕΚ 47Α’/2015) «Εκδημοκρατισμός της Διοίκησης – Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις».
6. Την υπ’ αριθμ. 15870/15-5-2017 απόφαση Υπ. Εσωτερικών (ΦΕΚ 250 Υ.Ο.Δ.Δ./2017) «Διορισμός του Νικο-
λάου Παπαθεοδώρου του Αγγελάκη ως Συντονιστή της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
7. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα Κυ-
βερνητικά όργανα».
8. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
9. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
10. Τις δ/γές του Υπουργείου Γεωργίας με αριθμ.:
α)160417/1180/8-7-1980, β) 182447/3049/24-9-1980,
γ) 168692/3318/5-10-1981, δ) 85144/1468/9-9-1992
ε)60284/365/26-1-1994, στ) οικ. 105204/2793/31-72002, ζ) την υπ’ αριθμ. 158/1978 γνωμοδότηση του Νο-
μικού Συμβουλίου του Κράτους.
11. Το υπ’ αριθμ. Γ39682/28-04-2015 έγγραφο του
Εθνικού Τυπογραφείου με θέμα «Υποχρεωτική (από
1.7.2015) αποστολή εγγράφων για δημοσίευση στο Φύλλο της Εφημερίδας της Κυβέρνησης με χρήση τεχνολο-
γιών πληροφορικής και επικοινωνιών και προηγμένης
ηλεκτρονικής υπογραφής».
12. Το υπ’ αριθμ. Γ8789/6-2-2017 έγγραφο του Εθνικού
Τυπογραφείου με θέμα «Οδηγίες σχετικά με την αποστολή εγγράφων για δημοσίευση στο Φύλλο της Εφημερί-
δας της Κυβερνήσεως.
13. Τις υπ’ αριθμ. 117846/630/7-4-2011 (ΑΔΑ:4ΑΓ10Α), 105545/534/1-9-2014 και 117080/6353/13-11-2014
(ΑΔΑ:77ΣΕ0-ΙΒ3) εγκύκλιες διαταγές Υπ.Π.Ε.Κ.Α..
14. Την υπ’ αριθ. 1986/13-9-1988 απόφαση Νομάρχη
Μεσσηνίας, με την οποία κηρύχθηκε ως αναδασωτέα,
συνεπεία πυρκαγιάς, έκταση 26.560,00 στρεμμάτων
στις θέσεις “Μαλάβοντα – Πέντε Αλώνια” Τ.Κ. Κέντρου
και Τσερίων, Δήμου Δυτικής Μάνης Νομού Μεσσηνίας
(ΦΕΚ 744/τ.Δ’/19-10-1988).
15. Την ΔΥ/6-4-2016 εισήγηση της δασολόγου της Δασαρχείου Καλαμάτας Άννας Στριμπάκου.
16. Την υπ’ αριθμ. 19506/26-1-2018 πρόταση του Δασαρχείου Καλαμάτας.
17. Την υπ’ αριθμ. 2797/27-7-2009 απόφαση με την
οποία άρθηκε μερικώς η ανωτέρω απόφαση αναδάσωσης για έκταση 7.348,49 τ.μ. στη θέση «Κέρνοβα οικ. Βο-
ρείου» Κέντρου (ΦΕΚ 343/τ.Δ’/18-8-2009), λόγω πλάνης
περί τα πραγματικά δεδομένα.
18. Την υπ’ αριθμ. 3121/10-8-2009 απόφαση με την
οποία άρθηκε μερικώς η ανωτέρω απόφαση αναδάσωσης για έκταση 2.665,14 τ.μ. στην περιοχή Τ.Κ. Τσερίων
(ΦΕΚ 352/τ.Δ’/21-8-2009), λόγω πλάνης περί τα πραγματικά δεδομένα.
19. Την υπ’ αριθμ. 3347/26-8-2009 απόφαση με την
οποία άρθηκε μερικώς η ανωτέρω απόφαση αναδάσωσης για έκταση 7.041,98 τ.μ. στη θέση «Ραχούλα -
Βεληπολλιάνα» Κέντρου (ΦΕΚ 375/ τ.Δ’/7-9-2009), λόγω
πλάνης περί τα πραγματικά δεδομένα.
20. Το γεγονός ότι εντός των ορίων της εν λόγω κηρυγμένης ως αναδασωτέας έκτασης εξερράγησαν στις 17
και 18/2-2016 νέες πυρκαγιές που κατέκαψαν δημόσια
έκταση δασικού χαρακτήρα συνολικής έκτασης 206,157
στρεμμάτων, εντός της οποίας δεν έχει αποκατασταθεί
πλήρως η δασική βλάστηση.
21. Την σύμφωνη γνώμη της Διεύθυνσης Δασών Ν.
Μεσσηνίας, αποφασίζουμε:
Αίρουμε μερικώς την υπ’ αριθμόν 1986/13-9-1988 απόφαση Νομάρχη Μεσσηνίας (Φ.Ε.Κ. 744/19-10-1988/τ.Δ΄)
ως προς την έκταση των είκοσι έξι χιλιάδων τριακοσίων
τριάντα έξι στρεμμάτων και επτακοσίων ογδόντα επτά
χιλιοστών του στρέμματος (26.336,787 στρ.), [26.560,007,348.49-2,665.14-7,041.98-206,157.00=26.336,787] που
βρίσκεται στις θέσεις “Μαλάβοντα, Πέντε - Αλώνια” Τ.Κ.
Κέντρου, Τσερίων, Δήμου Δυτικής Μάνης, λόγω πλήρους
αποκατάστασης της δασικής βλάστησης και επαναφορά
της στην προτέρα κατάσταση με οικολογικά χαρακτηριστικά επαρκή για υπαγωγή της στην παρ. 2 του άρθρου
3 του ν. 998/1979, όπως ισχύει.
Η ανωτέρω έκταση συνολικά απεικονίζεται με στοιχεία
Α,Β,Γ,Δ,Ε,Ζ,Η,Θ,Ι,Κ,Λ,Μ,Α στο από 22-1-2018 τοπογραφικό
διάγραμμα, κλίμακας 1:50.000 που συνέταξε η δασοπόνος Αριστέα Κυριαζή και αποτελεί αναπόσπαστο μέρος
της παρούσας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 141/29.03.2018
Έχει όρια:
Ανατολικά: Δημόσια έκταση δασικού χαρακτήρα.
Δυτικά: Δημόσια έκταση δασικού χαρακτήρα.
Βόρεια: Δημόσια έκταση δασικού χαρακτήρα.
Νότια: Δημόσια έκταση δασικού χαρακτήρα και καλλιεργούμενες εκτάσεις.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα Κυβερνητικά όργανα» (ΦΕΚ 98/τ.Α’/2005).
Για την υπόλοιπη έκταση παραμένει σε ισχύ η αριθμ.
1986/13-9-1988 απόφαση Νομάρχη Μεσσηνίας.
Η απόφαση αυτή να δημοσιευθεί στην Εφημερίδα της
Κυβερνήσεως
Πάτρα, 14 Μαρτίου 2018
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 141/29.03.2018

[Source: 20180400141.pdf | Tokens: 12221]